recursal/SuperWikiNEXT-32B huggingface dataset:
**רִי (רִבקַה אֵלזָה) רוֹזנפלד** (נולדה ב-25 בספטמבר 1967; שמה מופיע גם כ"רי רוזנפלד (קומר)") היא שחקנית, תסריטאית ויזמית ישראלית.

ביוגרפיה
--------

רי רוזנפלד נולדה בשדרות לילה רוז בפריז ועלתה לארץ בשנת 1969.

גדלה במשפחה אורתודוקסית אדוקה והעבירה את ילדותה בין רמת גן לבית אל עקב גירושי הוריה. בגיל 14, יצאה בשאלה ועברה ללמוד בבית הספר תלמה ילין במגמת אמנות. בגיל שמונה עשרה, עברה להתגורר בתל אביב.

בשנת 1986, התגייסה לצה"ל ואת שירותה החלה בגלי צה"ל כתחקירנית בתוכנית "שישים שניות" עם אהוד גרף. לאחר מכן, שירתה במדור אמצעי המחשה וברבנות הראשית.

### בקולנוע

ב-1985, לפני הגיוס לצה"ל, שיחקה רוזנפלד בתפקיד ראשי בסרטו של יוחנן וולר "כל אהבותיי", כאהובתו המיתולוגית של דניאל, אותו גילם אלון אבוטבול.

ב-1986 יצא לאקרנים הסרט "נאדיה", המבוסס על ספרה של גלילה רון פדר, בבימוי של אמנון רובינשטיין. רוזנפלד שיחקה בסרט את תמי, חברתה לחדר של נאדיה.

בשנת 1988, במהלך שירותה בצה"ל שיחקה בסרט "מלך הסלים" בתפקיד ורד, העיתונאית החוקרת, לצד דובי גל (שגם ביים את הסרט).

ב-1990 שיחקה בסרטו של הבמאי הצרפתי קלוד ללוש "La Belle Histories", בתפקיד אפרת הצנחנית.

### בטלוויזיה

רי רוזנפלד שיחקה במספר דרמות טלוויזיוניות ובהן "משחקים בחורף" (1988) המבוססת על אסופת הסיפורים "שקיעה כפרית" של הסופר יצחק בן-נר. הסרט מגולל את אהבתה האסורה של נערה בתקופת המנדט הבריטי. הסרט שודר בערוץ הראשון.

בשנת 1994, שיחקה בדרמת הטלוויזיה "אור אחר" של אלון ארניה בתפקיד הראשי לצד שרון אלכסנדר כמפיקה תל אביבית הסוחפת את בן זוגה החוזר בשאלה אל אורח החיים התל אביבי התוסס.

בשנת 2015, שיחקה בסדרת הטלוויזיה "לכודים בתוך הרשת" פסיכולוגית המתמחה בטיפול משפחתי. הסדרה שודרה בערוץ הראשון.

במהלך השנים, שיחקה רי רוזנפלד במגוון פרסומות וקליפים ידועים. בין השאר, כזהבה בתשדיר השירות הידוע של מועצת הפירות לקיווי בהשראת זהבה ושלושת הדובים, פרסומות למשביר לצרכן ולגולף, אפרופו, קוקה קולה, עוף טוב, דאב ובנק הפועלים. כמו כן, שיחקה בקליפ לשירה של להקת "אבטיפוס": "תשאירי לי מקום לחבק אותך בחלום" לצד איל שכטר וכמו כן בקליפ לשירו של שי זורניצר, "צולל בך".

בשנת 2002 ביימה את הסרט הדוקומנטרי "כלבלב לי" ששודר בערוץ 2. ב-2014 שימשה כתחקירנית ועורכת תוכן ודיאלוגים בסדרה "לכודים בתוך הרשת" עם עמיר מאורי.

רוזנפלד הייתה נשואה לשדרן והקריין גיל קומר. לזוג נולדה בת.

ב-2011 חלתה רי רוזנפלד בסרטן ולאחר שהחלימה, הקימה מספר מיזמים וסדנאות לרווחת מטופלים חולי סרטן.

קישורים חיצוניים
----------------

* רי רוזנפלד, במיזם "אישים" לתיעוד היצירה הישראלית
* רי רוזנפלד, במסד הנתונים הקולנועיים IMDb (באנגלית)
**כביש הטבעת של מוסקבה** (רוסית **Московская кольцевая автомобильная дорога** או **МКАД**) הוא כביש הטבעת החיצוני של העיר מוסקבה, בירת רוסיה. אורכו 108.9 ק"מ והוא מוכר ככביש מהיר מאז שנת 2001.

היסטוריה
--------

הכביש נסלל החל בשנת 1956 וחלקו הראשון נפתח לתנועה ב-1960. ב-1962 הושלמה סלילתו של הכביש לכל אורכו. בעבר, בשל תאורה מעטה, נודע הכביש בקרב נהגים בכינוי "הכביש אל המוות".

עד שנות ה-80 שימש כביש הטבעת כגבולהּ המוניציפלי של העיר מוסקבה. מאז החל תהליך של סיפוח פרברים השוכנים מחוץ לכביש הטבעת אל העיר מוסקבה ותחנת רכבת תחתית ראשונה מחוץ לו נחנכה בשנת 2002. בשנות ה-90 הורחב הכביש מארבעה לעשרה נתיבים וכל הצמתים הוחלפו במחלפים. מעל הכביש נבנו גשרים להולכי רגל ובמרכזו הוקמה גדר בטיחות מבטון.

בשנת 2001 נאסרה תנועת רכב איטי בכביש והוא הוכרז ככביש מהיר. מהירות הנסיעה המקסימלית המותרת לאורך כביש הטבעת היא 100 קמ"ש.

להורדת העומס על הכביש נבנה כביש הטבעת המרכזי.

ראו גם
------

* כביש הטבעת של סנקט פטרבורג

קישורים חיצוניים
----------------

ויקישיתוף מדיה וקבצים בנושא **כביש הטבעת של מוסקבה** בוויקישיתוף
* הכביש ב-Google Maps
שדרת גוגולבסקי בחורף.
**טבעת השדרות** (ברוסית: **Бульва́рное кольцо́**) היא כביש טבעתי של מוסקבה בירת רוסיה.

מבנה
----

טבעת השדרות היא הפנימית מבין ארבעת כבישי הטבעת של מוסקבה, ומקיפה אותה טבעת הגנים.

כביש טבעת זה נבנה במקום בו ניצבו בעבר החומות של קיטאי גורוד, ובלי גורוד (העיר הלבנה) של מוסקבה. הכביש מקיף את מרכז מוסקבה ואת הקרמלין ממזרח, מצפון וממערב, כאשר נהר מוסקבה מונע את השלמת המעגל מדרום. החומות עצמן נהרסו בשנת 1760 בצו של הצאר, אולם אף שהצו הורה כי השטח יישאר שטח פתוח, במהרה נבנו במקום בו עברה החומה מבני מגורים.

הראשונה בשדרות המרכיבות את הטבעת היא שדרת טוורסקוי שנבנתה בשנת 1796. הטבעת כולה הושלמה בשנות ה-20 של המאה ה-19 בעקבות השריפה של מוסקבה במהלך כיבוש העיר על ידי נפוליאון בונפרטה בשנת 1812, אשר שרפה את מבני המגורים עשויים העץ שנבנו על תוואי החומה.

תוכניות להשלמת חלקו הדרומי של הכביש הטבעתי דרך השכונות יאקימאנקה וזאמוסקוורצ'יה הוצעו כבר בשנת 1935 אולם לא הוצאו אל הפועל.

במהלך המאה ה-20 נשתלו עצים לאורך השדרות והשדרות הורחבו וכללו גם את שדרת פוקרווסקי ושדרת סטראסנוי.

השדרות המרכיבות את הטבעת
------------------------

בכיוון השעון, ממערב למזרח:

הקצה המזרחי של טבעת השדרה, בסמוך לשערי יאוזה.
שדרת סרטנסקי
* שדרת גוגול
* כיכר ארבאט
* שדרת ניקיצקי
* כיכר שערי ניקיצקי
* שדרת טוורסקוי
* כיכר פושקין
* שדרת סראסטנוי
* כיכר שערי פטרובסקי
* שדרת פטרובסקי
* כיכר טרובנאיה
* שדרת רוז'דסטוונסקי
* כיכר שערי סרטנסקי
* שדרת סרטנסקי
* כיכר טורגנווסקאיה
* שדרת כיסטופרודני
* כיכר שערי פוקרובסקי
* כיכר חוחלובסקאיה
* שדרת פוקרובסקי
* שדרת יאוזה
* כיכר שערי יאוזה

ראו גם
------

* כביש הטבעת של מוסקבה

קישורים חיצוניים
----------------

ויקישיתוף מדיה וקבצים בנושא **טבעת השדרות** בוויקישיתוף
**טרמאס "טרם" איגובור מופי** (באנגלית: **Teremas "Terem" Igobor Moffi**; נולד ב-25 במאי 1999 בקלאבר שבניגריה) הוא כדורגלן ניגרי המשחק בעמדת החלוץ בקבוצת ניס מליגת העל הצרפתית ובנבחרת ניגריה.

קריירת מועדונים
---------------

### תחילת הקריירה

מופי החל את הקריירה המקצוענית שלו בז'לגיריס קובנה מליגת העל הליטאית. הוא ערך שמונה הופעות ליגה במדי המועדון, בהן הבקיע שער אחד, ולאחר מכן עבר לריטראי, גם היא מליגת העל הליטאית, וערך במדיה 29 הופעות ליגה, בהן הבקיע 20 שערים.

### קורטרייק

בחודש ינואר 2020 חתם מופי בקורטרייק מליגת העל הבלגית. ב-18 בינואר 2020 הוא ערך את הופעת הבכורה שלו במועדון, בהפסד 2-0 לסנט טרוידן במסגרת המחזור ה-22 בליגה לעונת 2019/2020. ב-26 בינואר הבקיע את שער הבכורה שלו במועדון, בתיקו 2-2 נגד קלאב ברוז' במסגרת המחזור ה-23 בליגה. בסך הכל ערך מופי תשע הופעות ליגה במדי המועדון, בהן הבקיע חמישה שערים.

### לוריאן

ב-1 באוקטובר 2020 חתם מופי בלוריאן מליגת העל הצרפתית. ב-17 באוקטובר הוא ערך את הופעת הבכורה שלו במועדון, בניצחון 3-1 על סטאד ריימס במסגרת המחזור השביעי בליגה לעונת 2020/2021. בעונתו הראשונה במועדון ערך מופי 32 הופעות ליגה, בהן הבקיע 14 שערים.

קריירה בינלאומית
----------------

ב-4 ביוני 2021 ערך מופי את הופעת הבכורה שלו בנבחרת ניגריה, בהפסד 1-0 לנבחרת קמרון במשחק ידידות. ב-13 ביוני 2022 הבקיע את שערי הבכורה שלו בנבחרת, צמד השערים בניצחון 10-0 על נבחרת סאו טומה ופרינסיפה במסגרת מוקדמות גביע אפריקה לאומות 2023.

קישורים חיצוניים
----------------

ויקישיתוף מדיה וקבצים בנושא **טרם מופי** בוויקישיתוף
* טרם מופי, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Five things on Terem Moffi באתר הרשמי של ליגת העל הצרפתית, 17 בפברואר 2021 (באנגלית)
2. ↑  TEREM MOFFI S’ENGAGE CHEZ LES MERLUS באתר הרשמי של לוריאן, 1 באוקטובר 2020 (בצרפתית)
**רפורמות מונטגיו–צ'למספורד** היו סדרת רפורמות שנועדו ליצור ממשל עצמי בהודו הבריטית. הרפורמות נקראות על שם הוגיהם, המזכיר לענייני הודו אדווין מונטגיו ומושל הודו פרדריק תסיגר, הוויקונט מצ'למספורד, שהגישו דו"ח משותף לבית הנבחרים הבריטי ב־1918 שהיה הבסיס לחוק ממשלת הודו, 1919.

רקע
---

ב־20 באוגוסט 1917, במהלך מלחמת העולם הראשונה, הודיע מושל הודו תסיגר בפני בית הנבחרים הבריטי כי בכוונת ממשלת בריטניה לפעול לקראת התפתחות הדרגתית של ממשל עצמי בהודו הבריטית. הכרזה זו באה בעקבות הממשל העציי הגובר של מושבות האימפריה הבריטית בהלבנות, לצד הסתמכותה הגדולה של האימפריה על צבא הודו הבריטית והודו במהלך המלחמה ותנועת הממשל המקומי ההודית (אנ') שתבעה ממשל מקומי.

חלק חשוב בניסוח הרפורמות נעשה על ידי ליונאל קורטיס (אנ'), שהציע לכונן מערכת דיארכית בין הממשל המרכזי, שהלך והתחזק עד אז לבין ממשלות המחוזות. לא כל הצעותיו באו לידי ביטוי בנוסח הסופי של ההצעה.

הקונגרס הלאומי ההודי החרים בפועל את המועצות והגופים המחוקקים שהוקמו על ידי הרפורמות, דבר שהגביל את השפעתם הממשית.

קישורים חיצוניים
----------------

* דו"ח מונטגיו–צ'למספורד, באתר אנציקלופדיה בריטניקה (באנגלית)

הערות שוליים
------------

1. ↑  Richard Danzig, The Announcement of August 20th, 1917, **the Journal of Asian Studies** vol. 28, no. 1, 1968, עמ' 19–37‏, JSTOR 2942837
2. 1 2  Dietmar Rothermund , Constitutional Reforms versus National Agitation in India, 1900-1950, **The Journal of Asian Studies** vol. 21, no. 4, 1962, עמ' 505–22‏, JSTOR 2050880
משפחת סאטירים בטבע
גאורגיוס הקדוש נלחם בדרקון בלב היער
**אלברכט אלטדורפר** (בגרמנית: **Albrecht Altdorfer**; סביבות 1480 – 12 בפברואר 1538) היה צייר, חרט, ואדריכל בן המאה ה-16 אשר חי ופעל בעיקר בעיר רגנסבורג שבגרמניה.

אלטדורפר נחשב למייסד, ולאחד המייצגים החשובים ביותר של סגנון אסכולת הדנובה בתקופת הרנסאנס המוקדם, אשר שילב בציוריו סצנות מתוך סיפורים היסטוריים ומתוך כתבי הקודש על רקע נוף וטבע בצבעים עשירי מבע, חל מסגנון נופי עולם.

ביוגרפיה
--------

אלטדורפר נולד בעיר רגנסבורג או אלטדורף. אביו היה צייר וממנו רכש את הכשרתו הראשונית והעניין שגילה בנושא. בערך בשנת 1520 מונה לחבר מועצת העיר רגנסבורג והאדריכל הראשי שלה.

בעבודותיו הראשונות ניכרה השפעתם של האמנים יאקופו דה ברברי (Jacopo de' Barbari) ואלברכט דירר.
בשנת 1511 לערך יצא אלטדורפר למסע לאורך הדנובה בכיוון הרי האלפים. ההרים הגבוהים והטבע הפראי המקיף אותם השפיעו עליו עמוקות והוא הפך לצייר הראשון של ציורי הטבע והנוף בסגנון המודרני ומייסד אסכולת הדנובה בציור, אשר קבעה את הפנורמה הנופית לנושא העיקרי של הציור האמנותי.

משנת 1513 שימש בשירותו של מקסימיליאן הראשון, קיסר האימפריה הרומית הקדושה באינסברוק. במהלך התקופה הסוערת של הרפורמציה הפרוטסטנטית עסק בעיקר בתחום האדריכלות אשר השפיעה גם על ציוריו כמו בתמונה "הולדת הבתולה" (Nativity of the Virgin). בשנת 1529 צייר עבור וילהלם הרביעי דוכס בואריה את יצירתו המפורסמת ביותר "קרב איסוס" (The Battle of Alexander at Issus). 

במהלך השנים התעשר אלטדורפר, ועם חזרתו לרגנסבורג התמנה כחבר מועצת העיר ועסק בחיזוק הביצורים שלה. בתקופה זו היה חבר במועצת ענייני החוץ של העיר והיה מעורב בגירוש יהודי הקהילה, הריסת בית הכנסת שלה והקמת כנסייה על חורבותיו.

הוא נפטר בשנת 1538 והותיר אחריו מאות ציורים, רישומים, הדפסים ותחריטי עץ חתומים וממוספרים.

סגנונו האמנותי
--------------

אלטדורפר היה מראשוני ציירי הנוף האקסקלוסיביים. הוא הפך את הנוף הטבעי לנושא העיקרי של עבודותיו. אלטדורפר אמנם שילב דמויות אנושיות, חיות ומבנים בתוך הציורים, אולם אלה שימשו בעיקר כמכויני מבט ומשלימים לנושא העיקרי והוא הטבע הפראי.

אלטדורפר פיתח והרחיב את סגנון יצירתו של לוקאס קראנאך האב אשר התרכז בנופי עמק הדנובה והיערות העבותים סביבו. הוא השתמש בצבעי שמן אך גם בצבעי מים. הנוף הטבעי שימש עבורו כמכשיר ליצירת אווירה בציורים המתארים סצינות היסטוריות או אירועים המתוארים בכתבי הקודש באמצעות משחקי אור וצל או באמצעות צבעים עזים וכהים לעומת צבעים בהירים וחיוורים. בחלק מעבודותיו השתמש בקנה מידה בלתי סימטרי או בלתי מציאותי על מנת להדגיש אלמנט כלשהו באופן מובלט בציור.

קישורים חיצוניים
----------------

ויקישיתוף מדיה וקבצים בנושא **אלברכט אלטדורפר** בוויקישיתוף
* אלברכט אלטדורפר, באתר אנציקלופדיה בריטניקה (באנגלית)
* אלברכט אלטדורפר (בערך 1480-1538), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257783805171
* AAG: 930
* AGSA: 3949
* BIBSYS: 90618338
* BNE: XX1002383
* BnF: cb11888570t (data)
* GND: 118502220
* ISNI: 0000 0001 2145 2119
* KulturNav: 66ddeb5f-baed-48e5-acd9-ef1dea50bbbe
* LCCN: n50053721
* LNB: 000200893
* NDL: 00431354
* NGV: 3953
* NKC: skuk0000027
* NLA: 35003981
* NSK: 000212685
* NTA: 070232768
* RKD: 1354
* SELIBR: 258853
* SNAC: w6wd6nr1
* SUDOC: 027539342
* TePapa: 64
* Trove: 786029
* ULAN: 500031250
* VcBA: 495/76598
* VIAF: 100221829
* WorldCat: lccn-n50053721

 |
הרב **חיים יהודה ארנרייך** (עהרענרייך) (1887–1942) היה רב במוראביה, בטרנסילבניה ובסלובקיה, חוקר תלמוד ועורך הירחון "אוצר החיים".

ביוגרפיה
--------

נולד בהובליה שהונגריה, בנו של קלמן קלונימוס ארנרייך. בני דודיו הם הרב חיים צבי אהרנרייך והרב שלמה זלמן אהרנרייך, בעל "קב חיים". למד אצל השבט סופר בפרשבורג, אצל הרב משה גרינוולד בעל ערוגות הבושם בחוסט ואצל רבי ישעיהו זילברשטיין בוויצן. 

נשא את רבקה רגינה, בתו של רבי יעקב שיק אב"ד נאדאודוואר. לאחר נישואיו התגורר סמוך לחותנו. בשנת 1910 פרסם את ספרו הראשון - "תרי"ג מצוות", על מצות כתיבת ספר תורה. 

בשנת 1915 התמנה כרב בהולשוב שבמוראביה (כיום בצ'כיה), על מקום גיסו רבי ישראל הלוי יונגרייז. בשנת 1923 החל לכהן כרב בדבה (אנ') שבטרנסילבניה. בשנת 1930 התמנה לרב בהומנה שבסלובקיה (אז בצ'כוסלובקיה). היה מקורב לחצר מונקאטש. 

בשנת 1942 נספה יחד עם בני משפחתו בלובלין.

חקר התלמוד
----------

עסק בחקר התלמוד ובחיבוריהם של הראשונים. בשנת 1920 פרסם את החיבור "ישראל בין העמים", מסה היסטורית על דרכו של עם ישראל ומצבו הרוחני והחומרי. באותה שנה החל לפרסם כמה פרקי סדר רב עמרם גאון עם פרשנות משלו. 

חקר וההדיר שורה של חיבורים של חכמי ישראל מתקופת הגאונים והראשונים, ובהם: רב עמרם גאון, רב סעדיה גאון, רש"י, ר' דוד אבודרהם.

ירחון "אוצר החיים"
------------------

חוברת של כתב העת "אוצר חיים" בעריכת הרב ארנרייך, תרצ"ד
בין השנים 1925–1938 ערך הרב ארנרייך את הירחון התורני "אוצר החיים". 

בשנת 1928 התעורר פולמוס חריף בין הירחון "אוצר החיים" לירחון "בית ועד לחכמים", שיצא לאור בסאטמר. הרב ארנרייך תקף את "בית ועד לחכמים" על שהכליל את ספרי האדמו"ר מונקאטש ברשימת "הטעונים גניזה". בתגובה פורסם ב"בית ועד לחכמים" מאמר כנגד הרב ארנרייך ובו הותקף על שהוא נוקט יחס מכובד כלפי הרב אברהם יצחק הכהן קוק. 

הרב ארנרייך תבע את עורכו של "בית ועד לחכמים", יוסף שמעון פולק, לדין תורה אצל הרב אליעזר דוד גרינוולד, אב"ד סאטמר. בעקבות זאת שלח בנו של העורך מכתב לרב ארנרייך, ובו הצהיר כי הוא עצמו כותב המאמר ולא אביו העורך. בעקבות זאת החליט הרב ארנרייך לבטל את תביעתו כנגד העורך, ובמקום זאת תבע את בנו בערכאות.

פרסומים
-------

* **מצווה תרי"ג** - על מצוות כתיבת ספר תורה (1910)
* **ישראל בין העמים** (1920)
* **שלוש עשרה מידות** לרבי סעדיה גאון (1922)
* **זמרת הארץ** לרבי יעקב בי רב מנטובה (1923)
* **ספר הפרדס** לרש"י (1923)
* **ספר אבודרהם** (1927)
* **תשובות הגאונים** (1928)
* **ספר מנהגים** לרבי אברהם קלאוזנר (בן המאה ה-14) (1929)
* **חכמת שלמה** קובץ מאמרים (בעריכתו) (1936)
* **מגבעת המורה** - דרשות (1936)
* **חנוכה בספרות הגאונים**

לקריאה נוספת
------------

* יצחק יוסף כהן, 'חכמי טראנסילוואניה', מכון ירושלים ח"ב עמ' 15-16

קישורים חיצוניים
----------------

* קובץ 'בית ועד לחכמים' סאטמר: גלגוליו של כתב-עת קנאי על רקע מאבקי הדור, איתם הנקין
* רשימת הפרסומים של חיים יהודה ארנרייך, בקטלוג הספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007525277905171
* BnF: cb11285452v (data)
* GND: 140729038
* ISNI: 0000 0000 7736 8787
* LCCN: n81003290
* NTA: 303250941
* VIAF: 65318185
* WorldCat (עם VIAF): 65318185

 |
**שישה דגלים מעל טקסס** (אנגלית: **Six flags over Texas**) הוא סלוגן המשמש לתיאור שש האומות אשר החזיקו בריבונות על כל או על חלק מהטריטוריה המודרנית של מדינת טקסס. הסלוגן שולב אל תוך מרכזי קניות, פארקי שעשועים (סיקס פלאגס) ומיזמים אחרים. ששת הדגלים מופיעים גם על צידו האחורי של חותם המדינה של טקסס.

ששת הדגלים מונפים באוסטין שבטקסס

ספרד
----

 ערך מורחב – **דגל ספרד**  

הדגל הראשון אשר הונף מעל שמי טקסס היה דגל ספרד, אשר שלטה על רובה של טקסס משנת 1529 ועד 1685 ומ-1690 עד 1821. שתי גרסאות לדגל הספרדי היו בשימוש בתקופות הללו, שתיהן הציגו את סמל "האריה והטירה" - סמל הכתר של קסטיליה. הדגל אשר נמצא בצידו האחורי של חותם המדינה הוא הדגל אשר אומץ בידי המלך קרלוס השלישי. הדגל בנוי מפס ספרדי אדום-זהב-אדום אשר מושחת בסמל קסטיליה ולאון. דגל זה היה בשימוש בספרד בין השנים 1793 ועד 1931 ושוב משנת 1936 ועד ימינו בשינוי הסמל המוטבע.

צרפת
----

 ערך מורחב – **דגל צרפת**  

הדגל השני אשר הונף מעל שמי טקסס היה הנס המלכותי של צרפת משנת 1685 ועד 1690. בשנת 1684 האציל הצרפתי רנה-רובר קוואלייה, אדון לה-סאל ייסד קולוניה לחופי מפרץ מקסיקו אשר נקראה פורט סנט לואי. הקולוניה לא שגשגה ולאחר רציחתו של לה-סאל היא נינטשה. במהלך תקופה זו לא היה דגל צרפתי רשמי ועל כן עיצובים שונים קיימים בשימוש בהצגת מוטיב ששת הדגלים.

מקסיקו
------

 ערך מורחב – **דגל מקסיקו**  

הדגל השלישי הוא דגלה של מקסיקו אשר הונף בין השנים 1821 ועד 1836. מקסיקו קיבלה את עצמאותה מספרד בשנת 1821 והדגל המקסיקני. הדגל אשר מונף באוסטין הוא הדגל המקסיקני אשר היה בשימוש בין 1823 עד 1864 השונה בעיצוב הסמל אשר משחית אותו. הדגל הונף בטקסס עד הכרזת העצמאות של טקסס בשנת 1836.

רפובליקת טקסס
-------------

 ערך מורחב – **דגל טקסס**  

הדגל הרביעי הוא דגלה של רפובליקת טקסס משנת 1836 ועד 1845. במהלך תקופה זו היו לרפובליקה שני דגלים לאומיים. הדגל הראשון היה "דגל בורנט" ואילו הדגל השני "דגל הכוכב הבודד" משמש כיום כדגל המדינה המודרנית.

קונפדרציית המדינות של אמריקה
----------------------------

 ערך מורחב – **דגל קונפדרצית המדינות של אמריקה**  

הדגל החמישי היה דגלה של קונפדרציית המדינות של אמריקה משנת 1861 ועד 1865. במהלך תקופה זו היו לקונפדרציה שלושה עיצובים שונים לדגל הלאומי. העיצוב אשר מונף כחלק ממוטיב ששת הדגלים היה הדגל הראשון של הקונפדרציה אשר כלל שלושה פסים אדום-לבן-אדום וקנטון כחול ובתוכו שבעה כוכבים במעגל.

ארצות הברית
-----------

 ערך מורחב – **דגל ארצות הברית**  

הדגל השישי אשר הונף מעל שמי טקסס הוא דגל ארצות הברית משנת 1845 ועד 1861 ושוב לאחר מלחמת האזרחים האמריקנית משנת 1865 ועד ימינו. הדגל האמריקני הראשון אשר הונף מעל טקסס היה בעל עשרים ושמונה כוכבים בקנטון, עת צורפה טקסס לאיחוד.

קישורים חיצוניים
----------------

ויקישיתוף מדיה וקבצים בנושא **שישה דגלים מעל טקסס** בוויקישיתוף

* Flags of Texas from the Handbook of Texas Online
* Texas Almanac
* The Portal to Texas History
* Reverse of Texas State Seal
* Six Flags of Texas
* Texas State Preservation Board
* Texas Register (scroll down page to "Six Flags Over Texas" information on pages 5959-5967)
* Mexico - Filibustering: Republic of the Rio Grande
**אומיד ג'לילי** (בפרסית: **امید جلیلی**, באנגלית: **Omid Djalili**; נולד ב-30 בספטמבר 1965) הוא שחקן וקומיקאי בריטי.

חייו האישיים
------------

ג'לילי, יליד אנגליה, נולד לזוג הורים ממוצא איראני, בני הדת הבהאית, מהם למד והפך לבן הדת הבהאית. את לימודיו האקדמיים עשה באוניברסיטת אלסטר שבעיר קולריין, צפון אירלנד, שם פנה ללימודי אנגלית, ותיאטרון.

קריירה קומית
------------

הצלחתו המשמעותית הראשונה החלה בפסטיבל אדינבורו בשנת 1995, שם ביצע הופעה תחת השם "בעל חנות הקבב השמן" ובשנת 1996 בהופעה "הערבי והיהודי".

אומיד ג'לילי החל להופיע במדינות רבות כגון אוסטרליה אירלנד דנמרק קנדה גרמניה וארצות הברית, שם ביצע 22 פרקי סיטקום עם השחקנית וופי גולדברג ברשת הטלוויזיה האמריקאית NBC.

בשנת 2006 לקחה רשת הטלוויזיה הבריטית SKY את אומיד לתוכנית הטלוויזיה של ערב שבת אודות פרמיירות סרטים, ולסיבוב הופעות בשם "ללא אג'נדה" בשנת 2007, שעמד על 23 הופעות.

ב-18 במרץ 2007 נבחר אומיד ג'לילי למקום השישים בדירוג מאה הקומיקאים של ערוץ 4 הבריטי. עקב כך, ב-26 באוקטובר 2007 קיבל תפקיד מנחה בשעשועון הפוליטי של ה-BBC "האם יש לי חדשות בשבילך".

קריירת משחק
-----------

אומיד ג'לילי בהופעה
אומיד ג'לילי הופיע בתפקידי משנה בכמה סרטים ידועים, כגון "שודדי הקאריביים: סוף העולם", "גלדיאטור", "המומיה", "נוטינג היל", סרט ג'יימס בונד "העולם אינו מספיק", "סקס והעיר הגדולה 2", ו"משחקי ריגול".

ג'לילי נוהג לומר כי דמויותיו תמיד מאובחנות כים-תיכוניות, כגון האזרבייג'אני מסרט ג'יימס בונד "העולם אינו מספיק", אך בהופעותיו הוא מגלם דמויות מסוג זה על ידי הקצנת אופיין בצורה קומית.

בשנת 2011 יצא הסרט הקומי "הכופר", בכיכובם של ג'לילי והשחקן הישראלי יגאל נאור. בסרט מגלם ג'לילי את דמותו של יהודי המגלה את מורשתו בגיל מאוחר.

בשנת 2020 התארח בסדרת הטלוויזיה הבריטית "מכתב למלך" בנטפליקס.

הקומדיה היהודית-מוסלמית
-----------------------

בסרט הקומי "הכופר", אשר יצא בשנת 2011, גילם ג'לילי את דמותו של מחמוד המוסלמי אשר חי בלונדון, המגלה להפתעתו כי אומץ בגיל קטן, וכי מוצאו הוא בכלל יהודי. במהלך הסרט הוא חוקר את מורשתו היהודית בעזרת נהג מונית יהודי אמריקאי בשם לני, המגולם על ידי השחקן ריצ'רד שיף. הרבה בדיחות אנטישמיות מסופרות על ידי נהג המונית היהודי, אך עלילת הקומדיה מתאזנת עם הופעתה של דמות המטיף המוסלמי הקנאי בטירוף, שמגלם השחקן הישראלי יגאל נאור.

קישורים חיצוניים
----------------

ויקישיתוף מדיה וקבצים בנושא **אומיד ג'לילי** בוויקישיתוף
* 

* אתר האינטרנט הרשמי של אומיד ג'לילי (באנגלית)
* אומיד ג'לילי, ברשת החברתית פייסבוק

* אומיד ג'לילי, ברשת החברתית אקס (טוויטר)

* אומיד ג'לילי, ברשת החברתית אינסטגרם

* אומיד ג'לילי, סרטונים בערוץ היוטיוב

* אומיד ג'לילי, במסד הנתונים הקולנועיים IMDb (באנגלית)

* אומיד ג'לילי, באתר AllMovie (באנגלית)

* אומיד ג'לילי, באתר Rotten Tomatoes (באנגלית)

* אומיד ג'לילי, במסד הנתונים הקולנועיים KinoPoisk (ברוסית)

* אומיד ג'לילי, באתר Last.fm (באנגלית)

* אומיד ג'לילי, באתר AllMusic (באנגלית)

* אומיד ג'לילי, באתר MusicBrainz (באנגלית)

* אומיד ג'לילי, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007447863905171
* BNE: XX1165713
* GND: 1013891856
* ISNI: 0000 0000 7823 3999
* LCCN: no2007080618
* MusicBrainz: ebe8f912-72cf-43e4-b75e-90c7fc02f204
* NKC: xx0183091
* NLK: KAC2020L6678
* NTA: 339245379
* VIAF: 9627376
* WorldCat: lccn-no2007080618

 |
**מיטצ'ל לי הדברג** (באנגלית: **Mitchell Lee Hedberg**;‏ 24 בפברואר 1968 - 29 במרץ 2005) היה קומיקאי סטאנד אפ אמריקאי אשר היה ידוע בהומור הסוריאלי ובצורת ההגשה הלא קונבנציונלית שלו. הדברג זכור במיוחד בצורת הדיבור הייחודית שלו, החומר שלו כלל בדרך כלל שורות מחץ קצרות וקומדיה ניתוחית (הבעת הערות על מצבי יום יום רגילים), מעורב באלמנטים של משפטים לא קוהרנטיים והיגיון לוגי מעוות. הקומדיה של הדברג ודמות הבמה שלו העניקו לו מעמד קאלט.

ביוגרפיה
--------

מיץ' נולד בסיינט פול, מינסוטה, בנם של ארנולד ומארי הדברג. הוא סיים את לימודיו בתיכון הארדינג בסיינט פול ונישא לקומיקאית הקנדית לין שואוקרופט ב-25 בפברואר 1999.

הדברג התחיל את הקריירה שלו ב-1989 בערבי מיקרופון פתוח בדרום פלורידה. שנתיים מאוחר יותר, ב-1991 הוא עבר לסיאטל, שם הפופולריות שלו גברה. למרות זאת, הדברג נתקל בקשיים מסוימים; לקח לו יותר מכמה שנים למצוא חומר בכמות מספקת. בנוסף לכך סבל הדברג מפחד במה שהיה חזק עד כדי כך שלפעמים הוא הופיע עם עיניים עצומות. הוא השיג חשיפה לאומית לראשונה ב-1996, כאשר הופיע ברצועה היוקרתית של "רק בשביל הצחוקים קומדי פסטיבל" ששודרה בקומדי סנטרל. הדברג הופיע בלייט נייט שואו של דייוויד לטרמן עשר פעמים והפך לאחד הקומיקאים האמריקאים המצליחים ביותר.
הדברג יכול היה להישמע כקולו של ג'ימי ג'ונס בפרסומות רדיו במהלך החודשים שקדמו למותו ואחריו. הוא תרם את קולו גם לקמפיין הפרסומת של ה"אטלנטה פראשרס" (קבוצת הוקי) במהלך 2002–2003. כל מופע של סיבוב ההופעות "האינוסמניאק" בראשות חבריו של הדברג ושותפו לשעבר לסיבובי הופעות, כללו רוסט להדברג בסוף כל מופע. בשנת 2004 הוא עשה סיבוב הופעות משותף עם סטיבן לינץ'. בשנת 2005 שיחק לצד הית' לדג'ר בדרמה שמספרת על תרבות הסקייטבורד, "שליטי דוגטאון" בבימויה של קתרין הארדוויק.

מאוחר בערב של ה-25 במרץ 2005, הדברג נמצא מת בחדרו בליבינגסון, ניו ג'רזי. מותו הוכרז לראשונה על ידי הווארד סטרן בתוכנית הבוקר שלו ואושר על ידי העיתונות בסיינט פול מאוחר יותר באותו היום.
הדברג היה ידוע כמשתמש בסמים, תוך כדי שהוא מתייחס לכך בכמה מהבדיחות שלו ("I used to do drugs. I still do, but I used to, too"), ואפילו נעצר באוסטין, טקסס, במאי 2003 על החזקת הרואין. הוא גם נולד עם מום לב שבגללו קיבל טיפול אינטנסיבי כילד. בהתחלה עלתה ההשערה שהדברג מת כתוצאה ממצב הלב שלו, עד שמשרד הבחינה הרפואית של ניו ג'רזי פרסם כי מותו נגרם בשל "הרעלת סמים מרובה", כולל קוקאין והרואין.

סגנון
-----

כתוצאה מפחד הבמה שלו, הופיע הדברג בדרך כלל כשהוא מרכיב משקפי שמש, וכשראשו מורכן ושיערו מסתיר את פניו, או עם עיניים עצומות כדי להימנע מליצור קשר עין עם הקהל. לעיתים קרובות הוא הופיע עם הגב לקהל.

דיסקוגרפיה
----------

* Strategic Grill Locations (1999)
* Mitch All Together (2003)

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מיץ' הדברג** |

* מיץ' הדברג, במסד הנתונים הקולנועיים IMDb (באנגלית)
* מיץ' הדברג, באתר "Find a Grave" (באנגלית)

הערות שוליים
------------

1. ↑  מיץ' הדברג, באתר Mahalo (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4473 3362
* LCCN: no2006044765
* MusicBrainz: 843384a8-2fb5-4d21-91d6-3f4b545fca7f
* VIAF: 68682092
* WorldCat: lccn-no2006044765

 |
**טומי פלנגן** (באנגלית: **Tommy Flanagan**;‏ נולד ב-3 ביולי 1965) הוא שחקן סקוטי. התפרסם בזכות תפקידו בתור פיליפ "צ'יבס" טלפורד בסדרה "ילדי האנרכיה" ובזכות הופעותיו בסרטים "לחסל את האס", "עיר החטאים", "הנוסע השמיני נגד הטורף", "כשזר מתקשר" ו"גלדיאטור".

ביוגרפיה
--------

פלנגן נולד בגלאזגו, סקוטלנד. את הצלקת בפניו המזוהה עמו "חיוך גלאזגו" קיבל פלנגן בעקבות קרב סכינים בו השתתף מחוץ למועדון לילה סקוטי, שם עבד כתקליטן.

קריירת משחק
-----------

פלנגן החל את דרכו כשחקן בטלוויזיה הסקוטית וכשחקן משני בסרט המצליח של מל גיבסון "לב אמיץ". פרץ לתודעה בבריטניה ב-1999 בזכות תפקידים שעשה בדרמה "לוכד העכברושים" ובקומדיית הפעולה "פלונקט ומקליין". פלנגן צד בהופעותיו את עיניו של רידלי סקוט שהחליט ללהק אותו בשנת 2000 לסרטו המצליח "גלדיאטור" לתפקיד סיסרו עבדו הנאמן של מקסימוס (ראסל קרואו).

בשנת 2001 השתתף במיני סדרה התקופתית "אטילה" בתפקיד השליט בלדה ההוני אחיו של אטילה (ג'ראדר באטלר). ב-2002 שיחק בקומדיית הפעולה "הכול אודות בנג'מין" בתפקיד הנבל הראשי סוחר המכוניות רוברט ויליאמסון.

ב-2004 הופיע פלנגן בסרט הפעולה הבדיוני "הנוסע השמיני נגד הטורף" בתפקיד שכיר החרב מארק ורהיידן. ב-2005 השתתף במותחן הפעולה המוערך "עיר החטאים" בתור השוטר המושחת בריאן. ב-2006 שיחק פלנגן בסרט הפשע "לחסל את האס" בתפקיד המתנקש האגדי לאזלו סוט, תפקיד אותו מילא גם בסרט ההמשך "לחסל את האס 2: נשף קטלני". פלנגן הופיע בנוסף גם במותחן של סיימון וסט "כשזר מתקשר" בתפקיד הזר.

פלנגן זכה לחשיפה רבה ולביקורות אוהדות על משחקו בסדרת הדרמה "ילדי האנרכיה" בתפקיד האופנוען פיליפ "צ'יבס" טלפורד.

חיים אישיים
-----------

לפלנגן בת אחת מנישואיו השניים לדינה לווינגסטון.
אשתו הראשונה הייתה השחקנית רייצ'ל שדט אותה פגש על סט הסרט "המשחק".

פילמוגרפיה נבחרת
----------------

* לב אמיץ (1995)
* החטא (1997)
* המשחק (1997)
* פלונקט ומקליין (1999)
* לוכד העכברושים (1999)
* גלדיאטור (2000)
* התפשטות שקיעה (2000)
* סינטרה בדיוק (2001)
* הכול אודות בנג'מין (2002)
* המלאכיות של צ'רלי: בהילוך גבוה (2003)
* טראומה (2004)
* הנוסע השמיני נגד הטורף (2004)
* עיר החטאים (2005)
* לחסל את האס (2006)
* כשזר מתקשר (2006)
* הטיפה האחרונה (2006)
* דרוש גיבור (2008)
* לחסל את האס 2: נשף קטלני (2010)
* שוטר פצוע (2013)
* *48 Hours to Live*‏ (2016)
* הפרפר (2017)
* חופשי בטבע (2017)
* ארמון חול (2017)
* הבלדה של לפטי בראון (2017)
* *The Wave*‏ (2019)
* רוצחים אנונימיים (2019)
* *שם קוד: באנשי* (2022)

### טלוויזיה

* אטילה (2001)
* ילדי האנרכיה (2014-2008)
* דטרויט 1-8-7 (2011)
* כנופיית ברמינגהאם (2013)
* מניע (2016)
* כנופיית המאיה (2019)
* המתנקשים (2019)
* *Power Book IV: Force*‏ (2022-הווה)

קישורים חיצוניים
----------------

ויקישיתוף מדיה וקבצים בנושא **טומי פלנגן** בוויקישיתוף
* טומי פלנגן, ברשת החברתית אינסטגרם
* טומי פלנגן, במסד הנתונים הקולנועיים IMDb (באנגלית)
* טומי פלנגן, באתר AllMovie (באנגלית)
* טומי פלנגן, באתר Rotten Tomatoes (באנגלית)
* טומי פלנגן, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4954154
* BnF: cb16211859n (data)
* GND: 1152225316
* ISNI: 0000 0001 1762 0861
* LCCN: no2004099071
* NLP: a0000001862681
* NTA: 203639626
* SNAC: w6d82z6b
* VIAF: 48947650
* WorldCat: lccn-no2004099071

 |
**בנדיקטה קיאר** (בדנית: **Benedikte Kiær** נולדה ב-10 בדצמבר 1969) היא פוליטיקאית דנית ממפלגת העם השמרנית אשר שימשה כשרת הרווחה בממשלתו של לארס לקה ראסמוסן. משמשת כיום כראש עיריית הלסינור.

ביוגרפיה
--------

קיאר נולדה בגנטופטה ב-10 בדצמבר 1969 ולמדה תקשורת באוניברסיטת קופנהגן. היא שימשה כיועצת תקשורת במספר חברות, ובמקביל החלה לטפח קריירה פוליטית במסגרת מפלגת העם השמרנית. ב-2006 נבחרה כחברה במועצת מחוז הבירה, וב-2010 נבחרה למועצת העיר הלסינור. היא ניסתה שלוש פעמים להיבחר לפולקטינג בשלושה מחוזות בחירה שונים, אולם לא הצליחה להיבחר. ב-23 בפברואר 2010 היא מונתה לשרת הרווחה וכיהנה בתפקיד עד 3 באוקטובר 2011. באותה שנה היא הצליחה להיבחר לראשונה לפולקטינג, ובמקביל מונתה לדוברת מפלגת העם השמרנית. ב-27 ביוני 2012 היא הודיעה על מועמדותה לראשות עיריית הלסינור מטעם השמרנים. בעזרת מהלך פוליטי, היא הצליחה להוביל להדחתו של ראש העיר המכהן פר טארסבול, וב-1 בינואר 2014 נכנסה ללשכתו. במקביל היא התפטרה מחברותה בפולקטינג.

קישורים חיצוניים
----------------

* 

* אתר האינטרנט הרשמי של בנדיקטה קיאר (בדנית)

ויקישיתוף מדיה וקבצים בנושא **בנדיקטה קיאר** בוויקישיתוף
* בנדיקטה קיאר, ברשת החברתית אקס (טוויטר)
* בנדיקטה קיאר, הבלוג הרשמי
* בנדיקטה קיאר באתר הפולקטינג

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nb2014006448
* VIAF: 308180724
* WorldCat: lccn-nb2014006448

 |
**אלייזה מקרטני** (באנגלית: **Eliza McCartney**; נולדה ב-11 בדצמבר 1996) היא אתלטית ניו זילנדית המתחרה בקפיצה במוט, זוכת מדליית ארד באולימפיאדת ריו דה ז'ניירו (2016).

ביוגרפיה
--------

מקרטני נולדה באוקלנד שבניו זילנד, אביה התחרה כנער בקפיצה לגובה ואמה בהתעמלות מכשירים. בגיל 12 החלה להתחרות בענפים שונים באתלטיקה בהם ריצות וקפיצה לגובה, בגיל 14 החלה להתאמן בקפיצה במוט. ב-2012 זכתה באליפות ניו זילנד לנוער וב-2013 סיימה רביעית באליפות העולם לנוער. ב-2014 זכתה במדליית ארד באליפות העולם באתלטיקה עד גיל 20 בשיא לאומי של 4.45 מטר. באוניברסיאדת קוואנגג'ו (2015) זכתה במדליית כסף בתוצאה של 4.40 מטר לאחר לי לינג הסינית. בדצמבר 2015 שברה את שיא העולם עד גיל 20 בתוצאה של 4.64 מטר. במרץ 2016 קבעה שיא לאומי חדש של 4.80 מטר. 

באולימפיאדת ריו דה ז'ניירו זכתה במדליית ארד כשהשוותה את שיאה האישי של 4.80 מטר וסיימה לאחר קטרינה סטפנידי מיוון וסנדי מוריס האמריקאית. בפברואר 2017 שיפרה את שיאה האישי והעמידה אותו על 4.82 מטר, תוצאה שהיא גם שיא אוקיאניה. באליפות העולם באתלטיקה 2017 סיימה במקום התשיעי בתוצאה של 4.55 מטר. 

באליפות העולם באתלטיקה באולם 2018 סיימה רביעית בשיא לאומי של 4.75 מטר. במאי 2018 שיפרה את שיאה באצטדיון ל-4.85 מטר, ביוני ל-4.92 מטר וביולי 2018 קבעה תוצאה של 4.94 מטר המדרגת אותה שישית בכל הזמנים. ב-2021 נפצעה בגיד האכילס ונאלצה להחמיץ את אולימפיאדת טוקיו.

קישורים חיצוניים
----------------

ויקישיתוף מדיה וקבצים בנושא **אלייזה מקרטני** בוויקישיתוף
* אלייזה מקרטני, ברשת החברתית פייסבוק
* אלייזה מקרטני, ברשת החברתית אינסטגרם
* אלייזה מקרטני, באתר הוועד האולימפי הבין-לאומי
* אלייזה מקרטני, באתר olympedia.org
* אלייזה מקרטני, באתר התאחדות האתלטיקה הבין-לאומית
* אלייזה מקרטני, באתר ליגת היהלום
* אלייזה מקרטני, באתר Track and Field (נשים)

  


|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14464500

 |
**אצלי הכל בסדר** הוא שיר בביצוע ג'וזי כץ שכתב יענקל'ה רוטבליט והלחין שמוליק קראוס. מכתב שכתבה כץ לאימה עובד לשיר על ידי רוטבליט לאחר שעלתה לארץ מארצות הברית.

תוכן השיר
---------

השיר מתאר את חייה של ג'וזי כץ לאחר עלייתה לארץ בגיל תשע עשרה. בשיר מתוארים תמונות מחיי המוזיקאית הצעירה שעלתה לבדה, את הרחוב בו היא גרה ואת סדר יומה. את המכתב כתבה כץ לאימה כמה חודשים לאחר עלייתה לארץ. רוטבליט שנחשף למכתב עיבד אותו לשיר יחד עם מאיר אריאל. השיר הולחן על ידי שמוליק קראוס ושלום חנוך בשנת 1970. השיר הוקלט רק אחר ארבע שנים והושמע לראשונה בשנת 1974, במסגרת ההרכב השני של שלישיית "החלונות הגבוהים" , שאלי מגן מחליף את אריק איינשטיין שפרש מההרכב.
השיר זכה השיר להצלחה רבה והוא אחד המזוהים ביותר עם ג'וזי כץ.

ביצועים נוספים
--------------

בשנת 2001 ביצעה את השיר מיקה קרני. גרסת הכיסוי שלה הגיעה למקום הראשון במצעד הפזמונים של רשת ג'.

את השיר ביצעו נינט טייב ומיה דגן בסדרת הטלוויזיה השיר שלנו.

השיר מופיעה באלבומה של חוה אלברשטיין, אבק של כוכבים.

בשנת 2021 הוציאו המוזיקאיות גלי אלון ואליוט גרסת כיסוי לשיר במסגרת האלבום "הוצאו מהקשרם - שרים רוטבליט", אלבום המחווה ליענקל'ה רוטבליט.

קישורים חיצוניים
----------------

* מילות השיר "אצלי הכל בסדר", באתר שירונט

הערות שוליים
------------

1. 1 2  אצלי הכל בסדר השבוע כבר מצאתי לי חדר – מילים וביצועים | קראוס, שמוליק, 1935-2013 מלחין מבצע | מוזיקה | הספרייה הלאומית, באתר www.nli.org.il
2. ↑  אצלם הכל בסדר, באתר ynet, 23 באפריל 2001
3. ↑   השיר שלנו 2 - אצלי הכל בסדר, סרטון בערוץ "oursongtv - השיר שלנו", באתר יוטיוב (אורך: 02:28)
4. ↑   אצלי הכל בסדר - חוה אלברשטיין, סרטון בערוץ "יענקל'ה רוטבליט - הערוץ הרשמי", באתר יוטיוב (אורך: 03:57)
5. ↑  תומר פישר, הוצאו מהקשרם – שרים רוטבליט, בבלוג של יובל אראל, מגזין מוזיקה ותרבות, 7 בפברואר 2021
שבשבת בצורת תרנגול בראש הכנסייה באלוני אבא.
שבשבת בצורת אוניית מפרשים בראש מגדל בגג האגף הישן של מוזיאון סטיידלק אמסטרדם**שבשבת** היא מכשיר המתחבר אל אזור מוגבה, כגון גג או עמוד, שתכליתו קביעת כיוון הרוח. בשימוש העממי משמעותה גם "גלגלי רוח" - טורבינת רוח קטנה עשויה ניר או פלסטיק לצורך קישוט או משחק. ישנן שבשבות רוח המשמשות לנוי ובדרך כלל הן בגובה נמוך.

מבנה
----

לשם פעולה, על שבשבת להיות בנויה בהתחשבות בשתי דרישות עיצוביות: מצד אחד, משקלה של השבשבת צריך להיות מחולק באופן שווה בין שני צדיה, ומצד שני, האזורים החשופים אל הרוח צריכים **לא** להיות שווים בגודלם. דבר זה גורם לשבשבת לשאוף למצב בו האזור הקטן ביותר יפנה אל הרוח, שכן במצב זה כמות הרוח על משטח השבשבת מינימלית. כשהשבשבת מסתובבת, היא מראה את כיוון הרוח ובכך תראה את כיוון הרוח.

כדי לאפשר למשתמש לקבוע את כיוון הרוח בקלות, רוב השבשבות מצוידות בסימונים על בסיסם המצביעים על הכיוונים האפשריים. נהוג גם לחבר אל השבשבת מכשיר למדידת מהירות הרוח שכן בשל הדמיון בן המכשירים ניתן להשתמש באותו בסיס עבור שניהם.

שימוש
-----

שבשבת המשמשת למשחק
כדי להשיג קריאה מדויקת על השבשבת להיות ממוקמת גבוה מעל הקרקע ובמרחק משמעותי מבניינים עצים או כל חפץ אחר שעלול להשפיע על כיוון הרוח. שינוי בכיוון הרוח יכול להיות משמעותי כשהוא בא בשילוב עם תנאי מזג אוויר אחרים, מה שמאפשר למשתמש בשבשבת לבצע תחזיות מזג אוויר לטווח הקצר. שבשבות מודרניות בדרך כלל מחוברת אל מכשיר המאפשר קריאה מרחוק של כיוון הרוח.

השבשבת יכולה גם לשמש לשם הכוונת טורבינת רוח או גלגלי רוח קישוטיים (הקרויים "שבשבות" אף הם, באופן עממי) אל תוך הרוח.

סוגים
-----

שבשבת של מד רוח
לשבשבות צורות רבות, אולם הצורות הנפוצות ביותר כוללות את התרנגול והחץ. שבשבות בצורת תרנגול, או בצורה קישוטית דומה, לא מצביעות בדרך כלל על כיוונה המדויק של הרוח, במיוחד כשמדובר ברוח איטית, וזאת משום שרובן עונות רק על דרישת עיצוב אחת: אף על פי שהאזור החשוף לרוח אינו שווה, המשקל בדרך כלל אינו מחולק באופן שווה גם הוא.

שבשבות בצורת חץ או צורה מופשטת דומה ידועות כמדויקות יותר, וכיום הן נפוצות בהרבה מבעבר. זאת מפני שבשעה שבעבר לשבשבות הייתה מטרה קישוטית, כיום השבשבת כמעט ולא נראות, כיוון שבשל ההתפתחות הטכנולוגית, הקריאות נעשות ממרחק.

ראו גם
------

* שרוול רוח
* מד רוח

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **שבשבת** |

* הספרייה הדיגיטלית של המוזיאון הלאומי- שבשבות
* גלריית שבשבות- סוגי שבשבות
* שבשבות ביתיות

הערות שוליים
------------

1. ↑  בניית שבשבות רוח במוזיאון המדע בירושלים
2. ↑
3. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553651705171
* BnF: cb11968576n (data)
* GND: 4137639-0
* LCCN: sh85145859

 |
סטרוגנינה מוכנה על שולחן
 פורסים את הסטרוגנינה עם סכין יאקוטית
**סטרוגַנינה** (ברוסית: **строганина**, מילולית "שבבים") הוא מאכל של הצפון רוסים והילידים של צפון סיביר הארקטית.

מאפיינים
--------

המאכל מורכב מדגים קפואים לא מבושלים (נאים) פרוסים דק לאורך. סביב ימת באיקל, המנה מכונה raskolotka. הסטרוגנינה המסורתית עשויה מדג לבן מים מתוקים (אנ') סלמוניים המצויים במימי הקוטב הסיבירי כגון נלמה, מוקסון, צ'יר ואומול. לעיתים רחוקות, הוא עשוי מחדקן. מנה זו פופולרית בקרב תושבי סיביר הילידים, והיא נוכחת במטבח היאקוטי, במטבח האסקימואי, במטבח אנשי הקומי ובמטבח היאמאי. לעיתים קרובות המאכל משולב עם וודקה.

מרכיבים והכנה
-------------

דגים קפואים משמשים להכנת סטרוגנינה. הדג לסטרוגנינה נתפס בדרך כלל בדיג בקרח בסוף הסתיו ומוקפא מיד טרי על מנת למנוע היווצרות גבישי קרח בבשר. ניתן לטבול דגים קפואים במי קרח קרוב לטמפרטורת ההקפאה על מנת למנוע התייבשות הדג ולשמר טוב יותר את בשר הדג במצב קפוא. הדג בדרך כלל קפוא ישר (בצורתו הטבעית), מבלי לכופף את גופו.

לפני הכנת הסטרוגנינה חותכים רצועות עור מהגב והבטן מהזנב לכיוון הראש. חתכים אנכיים נעשים בבשר. את הדג מניחים עם הראש כלפי מטה על משטח קשה ומחזיקים אותו היטב. פרוסות דקות של פילה דג נחתכות לאורך הגוף בעזרת סכין חדה. הגאומטריה של הסכין היאקוטית מתאימה ביותר לחיתוך פרוסות ארוכות שיוצרים תלתלי סרט. על מנת לשמור על הפרוסות קפואות זמן רב ככל האפשר, הסטרוגנינה מוגשת מיד על צלחות קפואות שאינן מתכתיות או בקערות קרות כקרח עם אבקת מלח ופלפל שחור. בדרך כלל אוכלים אותו בידיים כשהוא עדיין קפוא.

סטרוגנינה, כמו קוויאר, נצרך לעיתים קרובות עם וודקה.

וריאציות
--------

וריאציה של המנה היא molochnaya stroganina, אשר מוכנה באמצעות סטרוגנינה וחלב טרי קפוא.

השם חל גם על סטרוגנינה מבשר איילים.

בתרבות נפוצה
------------

מסעדת "סטרוגנינה בר" במוסקבה, רוסיה, מתמחה בסטרוגנינה. בעיר יאקוטסק מתקיימים פסטיבלים החוגגים את המעדן המקומי.

ראו גם
------

* סשימי

קישורים חיצוניים
----------------

ויקישיתוף מדיה וקבצים בנושא **סטרוגנינה** בוויקישיתוף

הערות שוליים
------------

1. 1 2  Shuster, Simon. "Stroganina: Frozen Sashimi of the Russian Arctic – Roads & Kingdoms". *Roads & Kingdoms*. Stroganina, like caviar, is meant to be consumed with good vodka, as its equal.
2. ↑  Sarasohn, Judy (tester); From Gastronomer Andreas Viestad (14 במאי 2008). "Stroganina". *Washington Post*. ... a kind of frozen Siberian sashimi `{{cite news}}`:  (עזרה)
3. ↑  Bochkarev, Bolot (16 בדצמבר 2009). "Stroganina, a traditional cold dish in Yakutia". *AskYakutia.com*. `{{cite web}}`:  (עזרה)
4. ↑  "Stroganina – Authentic Russian Cuisine". 28 במרץ 2015. נבדק ב-11 באפריל 2016. `{{cite web}}`:  (עזרה)
5. ↑  "Stroganina". "Reindeer" company Ltd. lovozero.com. נבדק ב-15 באפריל 2016. `{{cite web}}`:  (עזרה)
6. ↑  "Stroganina Bar". mydestination.com. נבדק ב-11 באפריל 2016. The fishing is done in the wild at – 40C. That's when stroganina making can be totally successful – the fish gets frozen only once on the ice of an arctic river, and it melts only once thereafter – in your mouth after a shot of hard liquor. `{{cite web}}`:  (עזרה)
7. ↑  "Festival of stroganina to take place in Yakutsk". *Pravda*. Pravda.Ru. 12 ביוני 2011. נבדק ב-12 באפריל 2016. `{{cite news}}`:  (עזרה)
**ישיבת רוז'ין - מתיבתא תפארת ישראל (ע"ר)** היא ישיבה של חסידות בויאן בישראל. בראשותה עומד הרב צבי רבינוביץ'.

היסטוריה
--------

הישיבה נוסדה בשנת ה'תשי"ג, על ידי רבי מרדכי שלמה מבויאן מניו יורק, כשמספר אברכים מחסידות בויאן, בהם בלטו הרב נטע צענווירט והרב אליעזר רבינוביץ', פעלו להקמת הישיבה. כראש הישיבה מונה הרב יהושע העשיל ברים, וכמשגיח הרב אברהם לייב קליין (שנודע גם כמנהיג ישיבת המתמידים). בנשיאות הישיבה הועמדו כל אדמו"רי בית רוז'ין. מסורת זה ממשיכה כיום.

הישיבה נפתחה ב"קלויז" (בית הכנסת) של החסידות בבתי הורנשטיין, ובשנת ה'תשכ"ז עברה לבניין חדש ברחוב מלכי ישראל. כיום שוכנת הישיבה הקטנה בבתי הורנשטיין, והישיבה הגדולה עברה למודיעין עילית.

בשנות ה-80 התמנה הרב אפרים פישל רבינוביץ לראש הישיבה, וכיום מכהן בנו הרב צבי, שכיהן עד אז כר"מ. בין הר"מים היו הרב משה סלנט, הרב זאב פלדמן (כיום ראש ישיבת עץ חיים - לונדון), הרב חיים קרויזר (בנו של הרב זונדל), הרב אליהו חיים שטרנבוך, הרב אליקים פשקס והרב חיים יצחק פקשר.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265341705171

 |
**ג'יני ברלין** (נולדה בתור **ג'ני ברט מאיי**, באנגלית: **Jeannie Brette May**; נולדה ב-1 בנובמבר 1949) היא שחקנית קולנוע ותיאטרון אמריקאית-יהודייה, שהייתה מועמדת לפרס גלובוס הזהב ולפרס אוסקר לשחקנית המשנה הטובה ביותר לשנת 1972 על תפקידה בסרט "אשת החלומות".

ביוגרפיה
--------

ברלין נולדה בלוס אנג'לס לבמאית, תסריטאית היהודיה איליין מאיי. אמה פרצה את דרכה של ברלין כשחקנית כשליהקה אותה לתפקיד לילה קולודני, כלתו היהודייה המעצבנת של איש המכירות לני קאנטרו בקומדיה בבימויה "אשת החלומות".
ברלין זכתה על הופעתה בפרסי מבקרים והועמדה לפרס אוסקר לשחקנית המשנה הטובה ביותר אותו הפסידה לאיילין הקרט ולפרס גלובוס הזהב לשחקנית המשנה הטובה ביותר. באותה שנה הופיעה גם בסרטו הראשון של לארי כהן "בון".

בשנת 2019 החלה לשחק בעונתה השנייה של סדרת הדרמה "יורשים" ב־HBO, בדמותה של סיד פיץ'. בשנת 2020 שיחקה בסדרת הטלוויזיה "ציידים" בפריים וידאו, לצדם של אל פצ'ינו וקרול קיין.

בשנת 2022 שיחקה בסרטו של סטיבן ספילברג "הפייבלמנים". בשנת 2023 גילמה את ג'ורג'יה בסרט "שקרים קטנים" (אנ').

קישורים חיצוניים
----------------

* ג'יני ברלין, במסד הנתונים הקולנועיים IMDb (באנגלית)
* ג'יני ברלין, באתר AllMovie (באנגלית)
* ג'יני ברלין, במסד הנתונים הקולנועיים KinoPoisk (ברוסית)
* ג'יני ברלין, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012425063205171
* BnF: cb14078966h (data)
* GND: 1061640078
* ISNI: 0000 0001 1510 8899
* LCCN: no2001067120
* MusicBrainz: 3a20365a-a478-4587-a026-3eb501e0e4af
* NKC: xx0212214
* SNAC: w66c0hwb
* SUDOC: 195293428
* VIAF: 17428411
* WorldCat: lccn-no2001067120

 |
שניים מהפסלים במוזיאון הירדני
**פסלי עֵין עַ'זְאֵל** הם פסלים מהתקופה הנאוליתית אשר נוצרו במהלך האלף ה-7 לפנה"ס לערך בעין ע'זאל (בערבית: عين غزال), מצפון לעמאן (רבת עמון), בירת ירדן של היום. הפסלים התגלו בשנת 1983 והובאו אל מוזיאון ירדן בעמאן.

הפסלים
------

עין ע'זאל היה יישוב נאוליתי שהיה פעיל בין השנים 7250 לפנה"ס ו-4500 לפנה"ס. ביישוב התרחש מעבר יוצא דופן מתרבות של ציידים-לקטים לתרבות חקלאית. ככל הנראה קבורה הייתה היבט חשוב בתרבות האזורית, כפי שחושפים אתרי קבורה משומרים היטב שנתגלו באזור.

תושביה של עין ע'זאל יצרו קבוצה של פסלים שגובהם נע בין שלושים למאה סנטימטרים בין 6750 לפנה"ס ל-6570 לפנה"ס. בעזרת חומרים כגון טיח שנאספו מהביצות והואדיות הסמוכות, יצרו בעלי המלאכה שלדים דמויי דחליל, אותם עטפו בשכבות חוטים מפותלים על מנת שיישמרו על צורתם. לאחר מכן, הפסלים הועברו לייבוש אל מול השמש, כדי להבטיח את הקשחת הטיח.

כמה דמויות, הגדולות והחשובות לכאורה, קיבלו שכבה דקה של טיח לבן במיוחד; בעוד אחרים קיבלו שכבת פסים ובעוד מחצית נוספת נותרה חלקה. ראשי הפסלים זכו לתשומת לב קפדנית, כולל שכבות טיח מרובות, עיני גיר גדולות ולבנות ואישונים עשויים ביטומן, שפתיים פשוטות, קווי גבה וסנטרים. חלק מהפסלים היו מעוטרים בבגדים או בבדים. לאחר ששימשו את מטרותיהם, ככל הנראה לטובת טקסים דתיים, נקברו הפסלים בסדר ממזרח למערב, בשני "קברים".

גילוי
-----

בשנות ה-70 של המאה ה-20, פרויקט הקמת כבישים לעבודות ציבוריות חשף את אתר עין ע'זאל וממשלת ירדן הקדישה מיד את השטח לשימור ארכאולוגי. הפסלים הראשונים התגלו בשנת 1983 על ידי קבוצת ארכאולוגים בראשות גארי רולפסון. עם זאת, האקלים הקשה והחם של ירדן גבה מחיר מיידי מהפסלים, פיצח את הטיח וחשף את שלדיהם הפנימיים. לכן, עם גילוי פסלים נוספים בשנת 1985, הצוות החליט "לחסום" את כל הבור לפעולת מכון סמית'סוניאן בוושינגטון די. סי. משם הועברו אל מוזיאון ירדן בעמאן בעוד חלק הגיעו אל מוזיאון הלובר בפריז.

ראו גם
------

* עין ע'זאל (אתר ארכאולוגי)
* פיסול
* התקופה הנאוליתית

קישורים חיצוניים
----------------

ויקישיתוף מדיה וקבצים בנושא **פסלי עין ע'זאל** בוויקישיתוף
* Ain Ghazal Statues - Material Worlds: Art and Agency in the Near East and Africa
* Universes in Universe
**נירית קופל וונדרמן** (נולדה ב-24 ביוני 1976) היא שחקנית ישראלית לשעבר, בוגרת בית צבי. 
כיום עורכת וכתבת בחדשות חיפה באתר "חי-פה".

ביוגרפיה
--------

נולדה בחיפה. בשנת 2002 התקבלה לסדרה "משחק החיים" שעלתה בשנת 2003. שם שיחקה לצד יעל שרוני, גיא אריאלי, לירון וייסמן, ניר לוי ועוד. שם גילמה את רותם ליכטר, בחורה אמביציונית שגדלה להורים עשירים ואח עם פיגור שכלי בשם אפי (ירון עצמון),אך עזבה את הבית לאחר סכסוך שהתפוצץ לאחר שעברה אונס מדודה. רוצה לשחק במחזמר רומיאו ויוליה ומתחפשת לגבר בשם רם כדי להתקבל, מתאהבת בזיו (אולי שטרנברג) בעל הקפיטריה של התיאטרון, אך הוא לא יודע שהיא אישה. עוברת התעללויות משירן (אפרת בוימולד), בת זוגו של זיו. באותה שנה השתתפה במחזמר "ספיד וגלגלי הקסם" שכתבו ירון כפכפי, וחנוך רוזן, וביים חנוך רוזן, בתפקיד טומילי.

בשנת 2004 השתתפה בתפקיד אורח בסדרה "הפיג'מות" שם גילמה את דידי, חברה של אלונה (אלונה טל) שעברה לגור בדירתה ואף התאהבה בעודד (עודד פז) לאחר שהוא הסתכסך עם אילן(אילן רוזנפלד) וקובי (קובי פרג') בגלל שאמרו לו שהוא לא רציני.

כיום היא עורכת חדשות וכתבת באתר החדשות "חי-פה" חדשות חיפה.

מתגוררת בחיפה.

קישורים חיצוניים
----------------

* נירית קופל, במיזם "אישים" לתיעוד היצירה הישראלית
* נירית קופל, במסד הנתונים הקולנועיים IMDb (באנגלית)
שגיאות פרמטריות בתבנית:מקורות   
פרמטרי חובה [ נושא ] חסרים 


שני סגנונות של רמקין
**רמקין** (נקראת גם **ראמקין**; בצרפתית: **Ramequin**) היא קערה קטנה העשויה מפלסטיק, נירוסטה, חרסינה או זכוכית, המשמשת לבישול ולהגשת מנות שונות.

צורתה של הקערה היא לרוב עגולה, אך ניתן למצוא את הרמקין גם בצורת פרחים, לבבות וכוכבים.

הקערה נועדה, בדרך כלל, לשמש ככלי נגד אש וטמפרטורות גבוהות, משום שהיא משמשת לעיתים קרובות בתנורים, או במקרה של קרם ברולה, חשופה לאש.

שם
--

המונח נגזר מהרמקין הצרפתי, מאכל על בסיס גבינה או בשר הנאפה בתבנית קטנה. המונח הצרפתי נגזר מהרמקן ההולנדי, מאכל העשוי מבשר איל ופירושו הוא טוסט או בשר טחון קלוי.

שימוש
-----

עם קיבולת רגילה של כ-50–250 מיליליטר, הרמקין משמשת בדרך כלל להכנה והגשה של מנות אישיות ממגוון מנות. המאכלים בהם משתמשים הכי הרבה ברמקין הם קרם ברולה, מרק בצל צרפתי, עוגת שוקולד, מנטה, גבינות או ביצים, מקרוני וגבינה, לזניה, שרימפס, גלידה, סופלה, קוקוסים אפויים וצדפות. הרמקין משמשת גם להגשת קישוטים ותבלינים לצד מנה ראשונה.

קישורים חיצוניים
----------------

ויקישיתוף מדיה וקבצים בנושא **רמקין** בוויקישיתוף
**בוגיסלב פרידריך עמנואל גראף טוינצין פון ויטנברג** (בגרמנית: **Bogislav Friedrich Emanuel Graf Tauentzien von Wittenberg**;‏ 15 בספטמבר 1760 – 20 בפברואר 1824) היה גנרל פרוסי בתקופת המלחמות הנפוליאוניות.

ביוגרפיה
--------

טוינצין נולד ב-15 בספטמבר 1760 בפוטסדאם, מרקיזות ברנדנבורג, כבנו של פרידריך בוגיסלב פון טוינצין. הוא התחתן עם אליזבת פון אמשטדט, ממנה נולדו לו בן ובת אחת. ענף משפחת פון טוינצין עם התואר רוזן הסתיים במותו של בנו של טוינצין, היינריך בוגיסלב, בשנת 1854.

טאוונצ'יין התגייס לצבא הפרוסי בשנת 1775 וקיבל את התואר גראף (רוזן) ב-5 באוגוסט 1791. הוא הפך לעוזר מלכותי בשנת 1793; הוא הופקד על משימות דיפלומטיות רבות עד 1813. טוינצין השתתף במערכה של 1793 והועלה בהדרגה לאוברסט בשנת 1795 ולגנרל-מיור בשנת 1801. הוא פיקד על יחידת תצפית של פרידריך לודוויג צו הוהנלוה-אינגלפינגן עד לסאלבורג בשנת 1806. זמן קצר לפני קרב זאלפלד, קורפוס צרפתי בפיקודו של המרשל ברנדוט, הביס את הכוח של טוינצין, 9,000 איש בקרב שלייץ. טוינצין ארגן כביכול את הנסיגה למיטל-פולניץ כדי שכוחותיו יוכלו להצטרף לצבא הפרוסי הראשי.

בקרב ינה הוביל טוינצין את חיל החלוץ של צבא ההוהלוהה. עשרות גנרלים פרוסים הודחו לאחר התבוסה של פרוסיה ב-1807–1806, אולם טוינצין לא הודח כך. כגנרל-לויטננט, הוא פיקד על חטיבת ברנדנבורג לאחר חוזה טילזיט, והשתתף בארגון מחדש של הצבא הפרוסי המובס.

בשנת 1813 נקרא טוינצין לכהן כמושל צבאי בין נהרות אודר לוויסלה, והוא הצליח במצור על שטטין. כגנרל חיל הרגלים, הוא פיקד על הקורפוס ה-4, שהורכב ברובו מכוחות לנדווהר, והשתתף בקרבות גרוסברן ב-23 באוגוסט ודנביץ ב-6 בספטמבר. באוקטובר עזבו כוחותיו את האזור הרגוע היחסי של דסאו וחצו את האלבה.

לאחר קרב לייפציג, טוינצין קיבל את כניעת טורגאו ב-26 בדצמבר 1813. הגנרל לוטננט לאופולד וילהלם פון דובשיץ הוביל את לכידת ויטנברג בלילה של ה-13–14 בינואר 1814, אך ההצלחה יוחסה לטוינצין, אשר זכה בתואר הכבוד "פון ויטנברג", שלט אצולה, וב-26 בינואר קיבל את עיטור הצלב הגדול של צלב הברזל. רחוב בוויטנברג נקרא טוינצינשטראסה, אך ידוע כיום בשם דויטשיצשטראסה. ב-24 במאי, טוינצין כבש מחדש את מגדבורג.

טוינצין פיקד על הקורפוס ה-4 במהלך מאה הימים של נפוליאון בונפרטה. קרב ווטרלו אירע כבר כשכוחותיו הגיעו לצרפת. לאחר תום המלחמה הוא פיקד על הקורפוס ה-3.

טוינצין מת כמפקד ברלין ב-20 בפברואר 1824. טאואנצינשטראסה בברלין נקרא לכבודו.

קישורים חיצוניים
----------------

ויקישיתוף מדיה וקבצים בנושא **בוגיסלב פרידריך עמנואל פון טוינצין** בוויקישיתוף
* בוגיסלב פרידריך עמנואל פון טוינצין, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 117247448
* ISNI: 0000 0000 2138 9810
* SUDOC: 157493490
* VIAF: 47535098
* WorldCat: viaf-47535098

 |
**אוליבר כריסטנסן** (בדנית: **Oliver Christensen**; נולד ב-22 במרץ 1999 בקרטמינדה שבדנמרק) הוא כדורגלן דני המשחק בעמדת השוער בקבוצת פיורנטינה.

קריירת מועדונים
---------------

כריסטנסן גדל במחלקות הנוער של קרטמינדה בולקלוב ואודנסה בולקלוב. ב-22 באוקטובר 2018 ערך את הופעת הבכורה שלו בקבוצה הבוגרת של אודנסה בולקלוב, בתיקו 1-1 נגד ברונדבי במסגרת המחזור ה-13 בליגת העל הדנית לעונת 2018/2019. בסך הכל ערך 66 הופעות ליגה במדי המועדון.

ב-26 באוגוסט 2021 חתם כריסטנסן על חוזה לחמש עונות בהרטה ברלין מהבונדסליגה. בעונתו הראשונה במועדון שימש כשוער שני. ב-19 במאי 2022 ערך את הופעת הבכורה שלו בקבוצה הראשונה של המועדון, בהפסד 0–1 להמבורג במסגרת פלייאוף הבונדסליגה לעונת 2021/2022. הוא שיחק גם במשחק הגומלין, בו ניצחה הרטה ברלין בתוצאה 0–2, ועזר לה להישאר בבונדסליגה.

ב-10 באוגוסט 2023 חתם בפיורנטינה מהסרייה א'.

קריירה בין-לאומית
-----------------

ב-11 בנובמבר 2020 ערך כריסטנסן את הופעת הבכורה שלו בנבחרת דנמרק, בניצחון 0–2 על נבחרת שוודיה במשחק ידידות.

קישורים חיצוניים
----------------

ויקישיתוף מדיה וקבצים בנושא **אוליבר כריסטנסן** בוויקישיתוף
* אוליבר כריסטנסן, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  HERTHA BSC VERPFLICHTET OLIVER CHRISTENSEN באתר הרשמי של הרטה ברלין, 26 באוגוסט 2021 (באנגלית)